CELEX: 32007D0343
Language: sl
Date: 2007-05-15 00:00:00
Title: 2007/343/ES: Odločba Komisije z dne 15. maja 2007 o odobritvi dajanja v promet olja, obogatenega s fitosteroli/fitostanoli, kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2007) 2073)

17.5.2007   
            
            
               SL
            
            
               Uradni list Evropske unije
            
            
               L 129/63
            
         
      ODLOČBA KOMISIJE
   
   z dne 15. maja 2007
   o odobritvi dajanja v promet olja, obogatenega s fitosteroli/fitostanoli, kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2007) 2073)
   (Besedilo v angleškem jeziku je edino verodostojno)
   (2007/343/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) in zlasti člena 7 Uredbe,
   ob upoštevanju naslednjega:
   
               (1)
            
            
               Družba Enzymotec je 4. maja 2005 pri pristojnih nizozemskih organih vložila zahtevek za dajanje v promet olja, obogatenega s fitosteroli/fitostanoli, kot novega živila ali nove živilske sestavine.
            
         
               (2)
            
            
               Pristojni nizozemski organ za presojo živil je 23. maja 2006 izdal poročilo o začetni presoji. V tem poročilu je ugotovil, da je olje, obogateno s fitosteroli, varno za prehrano ljudi.
            
         
               (3)
            
            
               Komisija je 29. maja 2006 poslala poročilo o začetni presoji vsem državam članicam.
            
         
               (4)
            
            
               V šestdesetih dneh, kot je določeno v členu 6(4) Uredbe (ES) št. 258/97, so bili skladno z navedeno določbo podani utemeljeni ugovori glede trženja tega proizvoda.
            
         
               (5)
            
            
               Podani ugovori so obravnavali vprašanja v zvezi z obvladovanjem tveganja in ne toliko vprašanj v zvezi s presojo tveganja, zaradi česar posvetovanje z Evropsko agencijo za varnost hrane (EFSA) ni bilo potrebno.
            
         
               (6)
            
            
               Olje, obogateno s fitosteroli/fitostanoli, se sme uporabljati samo v živilih, za katera je dodajanje fitosterolov/fitostanolov že odobreno. Uporabljajo se predpisi, ki zadevajo predstavitev in označevanje živil z dodanimi fitosteroli/fitostanoli.
            
         
               (7)
            
            
               Uredba Komisije (ES) št. 608/2004 z dne 31. marca 2004 o označevanju živil in sestavin živil z dodanimi fitosteroli, estri fitosterolov, fitostanoli in/ali estri fitostanolov (2) zagotavlja, da potrošniki v izogib pretiranemu uživanju dodatnih fitosterolov/fitostanolov dobijo potrebne informacije.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Olje, obogateno s fitosteroli/fitostanoli, kot je opredeljeno v Prilogi 1, se lahko da v promet v Skupnosti kot nova živilska sestavina za uporabo v živilih iz Priloge 2.
   Člen 2
   Izdelki, ki vsebujejo novo živilsko sestavino, se ponudijo v takšni obliki, da se jih lahko zlahka razdeli na dele, ki vsebujejo največ 3 g (v primeru ene porcije dnevno) ali največ 1 g (v primeru treh porcij dnevno) dodanih fitosterolov/fitostanolov.
   Vsebnost fitosterolov/fitostanolov, dodanih na embalažno enoto pijače, ne sme presegati 3 g.
   Začinjene omake in solatni prelivi, vključno z majonezo, se pakirajo kot posamezen izdelek.
   Člen 3
   Ta odločba je naslovljena na Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106.
   
      V Bruslju, 15. maja 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).
   
      (2)  UL L 97, 1.4.2004, str. 44.
   
      PRILOGA I
      Specifikacije olja, obogatenega s fitosteroli/fitostanoli
      Opredelitev:
      Olje, obogateno s fitosteroli/fitostanoli, je sestavljeno iz oljne frakcije in frakcije fitosterola.
      
                  Snov/parameter
               
               
                  Vsebnost
               
            
                  Porazdelitev acilglicerola:
               
            
                  proste maščobne kisline (izražene kot oleinska kislina)
               
               
                  največ 2 %
               
            
                  monoacilgliceroli (MAG)
               
               
                  največ 10 %
               
            
                  diacilgliceroli (DAG)
               
               
                  največ 25 %
               
            
                  triacilgliceroli (TAG)
               
               
                  preostali delež
               
            
                  Frakcije fitosterola:
               
            
                  β-sitosterol
               
               
                  največ 80 %
               
            
                  β-sitostanol
               
               
                  največ 15 %
               
            
                  campesterol
               
               
                  največ 40 %
               
            
                  campestanol
               
               
                  največ 5 %
               
            
                  stigmasterol
               
               
                  največ 30 %
               
            
                  brassikasterol
               
               
                  največ 3 %
               
            
                  drugi steroli/stanoli
               
               
                  največ 3 %
               
            
                  Drugo:
               
            
                  vlaga in hlapnost
               
               
                  največ 0,5 %
               
            
                  peroksidna vrednost (PV)
               
               
                  < 5 meq/kg
               
            
                  trans maščobne kisline
               
               
                  največ 1 %
               
            Kontaminacija/čistoča (z GC-FID ali enakovrednim postopkom) fitosterolov/fitostanolov
      Fitosteroli in fitostanoli, ekstrahirani iz drugih virov, kot so rastlinska olja, primerna za prehrano, ne smejo vsebovati onesnaževal, kar pomeni, da mora biti čistost več kot 99 %.
   
   
      PRILOGA II
      Živila iz člena 1
      Mazave maščobe, kakor so opredeljene v točkah B in C priloge k Uredbi Sveta (ES) št. 2991/94 (1), razen maščob za kuho in peko ter namazov na osnovi masla in drugih živalskih maščob.
      Izdelki na osnovi mleka, kot so izdelki na osnovi polposnetega in posnetega mleka, po možnosti z dodanim sadjem in/ali žitaricami, izdelki na osnovi fermentiranega mleka, kot je jogurt, ter izdelki na osnovi sira (vsebnost maščob ≤ 12 g na 100 g), v katerih je bila vsebnost mlečnih maščob po možnosti zmanjšana, maščobe ali beljakovine pa so bile deloma ali v celoti nadomeščene z rastlinskimi maščobami ali beljakovinami.
      Sojini napitki.
      Začinjene omake in solatni prelivi, vključno z majonezo.
      
         (1)  UL L 316, 9.12.1994, str. 2.